अमृतपाल पर एक्शन से भड़के, 3 बार फोन पर गाली-गलौज की, कहा- बच्चों को घेरो
Punjab CM Bhagwant Maan daughter Seerat Mann Threaten By Khalistani पंजाब में अमृतपाल के खिलाफ एक्शन के बाद मुख्यमंत्री भगवंत मान की बेटी को खालिस्तानियों ने धमकाया है।
पंजाब में अमृतपाल के खिलाफ एक्शन के बाद मुख्यमंत्री भगवंत मान की बेटी को खालिस्तानियों ने धमकाया है। भगवंत मान की बेटी सीरत कौर मान को फोन पर धमकाया गया और गाली-गलौज की गई।
सीरत भगवंत मान की पहली पत्नी की बेटी हैं। वो मां और भाई दिलशान के साथ अमेरिका में रहती हैं। मान अपनी पहली पत्नी को तलाक दे चुके हैं।
धमकी देने का खुलासा सीरत कौर की पारिवारिक वकील हरमीत कौर बराड़ ने किया। उन्होंने अपनी फेसबुक वॉल पर लिखा कि बुधवार को खालिस्तानी गंदे और भद्दे शब्दों का इस्तेमाल कर और गालियां देकर खालिस्तान हासिल करना चाहते हैं।
पोस्ट में वकील ने लिखा- बच्चों को डराकर कौन सा खालिस्तान मिल जाएगा
एडवोकेट हरमीत कौर बराड़ ने पोस्ट में लिखा- तुम पैदा ही बददिमाग थे या इसी सदी में हुए। बैठकर सोचना। कभी तुम सोशल मीडिया पर कहते हो कि अमेरिका में भगवंत मान के बच्चों को घेरो। कभी वहां गुरु घरों में प्रस्ताव पास कर रहे हो। कल तो हद हो गई, जब उनकी बच्ची ( भगवंत मान की बेटी) को फोन कर गालियां दीं।
भगवंत मान को घेरो। जिन्होंने तुम्हारा बिगाड़ा है, उन्हें गालियां दो। बच्चों को डराकर कौन सा खालिस्तान मिल जाएगा। हद है, मुझे लगता है कि ऐसे देश में कोई भी शरीफ इंसान तुम जैसे लोगों के साथ नहीं रहना चाहेगा। बेशर्मी की भी सीमा होती है। सिख धर्म ऐसा कुछ नहीं सिखाता। तुम लोग सिख तो हरगिज नहीं। धब्बा हो।
खालिस्तानियों ने मान के बच्चों को घेरने की योजना बनाई
पता चला है कि खालिस्तानी समर्थकों ने अमेरिका में रह रहे भगवंत मान के दो बच्चों सीरत कौर मान और बेटे दिलशान की घेराबंदी करने की भी योजना बनाई है। अमेरिका के एक गुरुघर में खालिस्तानियों ने घेराबंदी का प्रस्ताव भी पारित किया है।
खालिस्तानियों ने अलग-अलग नंबरों से 3 बार फोन किया
भगवंत मान बेटी सीरत कौर मान को भद्दी शब्दावली का प्रयोग करते हुए एक कॉल नहीं आई, बल्कि खालिस्तानी समर्थकों ने अलग-अलग नंबरों से तीन बार कॉल किया। तीनों बार उन्होंने मुख्यमंत्री की बेटी सीरत को भद्दी-भद्दी गालियां दीं। भगवंत मान की बेटी ने जिन नंबरों से कॉल आई थी उन्हें फिलहाल ब्लॉक कर दिया है।
ये खबरें भी पढ़ें:- 
जालंधर में छुपा रहा अमृतपाल: कनाडा, दुबई और UK से ब्रॉडकास्ट किया वीडियो, परिवार भी लापता 
वारिस पंजाब दे के चीफ और खालिस्तान प्रचारक अमृतपाल सिंह की तलाश 13वें दिन भी जारी है। अमृतपाल को ढूंढने के लिए होशियारपुर में सर्च ऑपरेशन चलाया जा रहा है। अमृतपाल पर यह भी खुलासा हुआ है कि उत्तराखंड से आने के बाद वह जालंधर में कपूरथला बॉर्डर के नजदीक एक डेरे में छुपा था, लेकिन पंजाब पुलिस को भनक नहीं लगी (पूरी खबर पढ़ें) 
अमृतपाल का परिवार गायब: जल्लूपुर खेड़ा में घर हुआ खाली, अज्ञात स्थान पर गए माता-पिता व पत्नी, किसी को पता नहीं 
पंजाब पुलिस द्वारा अमृतपाल सिंह के खिलाफ शुरू की गई कार्रवाई के बीच बीते बुधवार से उसका परिवार लापता हो गया है। अमृतपाल के माता-पिता और पत्नी कोई भी घर पर मौजूद नहीं है। बताया जा रहा है कि वे माता-पिता और पत्नी सभी पुलिस की निगरानी में हैं, लेकिन कहां है, इसके बारे में पुलिस कुछ भी जानकारी साझा नहीं कर रही है (पूरी खबर पढ़ें)
अमृतपाल का हैंडलर है पपलप्रीत: खालिस्तान का माहौल खड़ा करने के लिए है ISI के संपर्क में, हर CCTV में साथ आया नजर
वारिस पंजाब दे का चीफ अमृतपाल सिंह पिछले 12 दिन से फरार चल रहा है। इस फरारी में उसका पूरा साथ निभा रहा पपलप्रीत नाम का शख्स। ये पपलप्रीत और कोई नहीं बल्कि अमृतपाल का मेन हैंडलर है। अमृतपाल इसे अपना मेंटर मानता है (पूरी खबर पढ़ें)